Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai /* COM/2014/0370 final - 2014/0188 (NLE) */





PASKAIDROJUMA RAKSTS 1) PRIEKŠLIKUMA KONTEKSTS 110 || · Priekšlikuma pamatojums un mērķi. Vispārīgais konteksts Sarunas par Eiropas un Vidusjūras reģiona valstu aviācijas nolīgumu starp Eiropas Savienību, tās dalībvalstīm un Izraēlas Valsti tika risinātas, pamatojoties uz 2008. gada aprīlī pieņemtu Padomes Lēmumu, ar ko pilnvaro sākt sarunas. Nolīgumu parakstīja 2013. gada 10. jūnijā. 120 || Horvātijas Republika pievienojās Eiropas Savienībai 2013. gada 1. jūlijā. Saskaņā ar Akta par pievienošanās nosacījumiem 6. panta 2. punktu Horvātija apņēmās pievienoties nolīgumiem, ko noslēgušas vai parakstījušas dalībvalstis un Savienība ar vienu vai vairākām trešām valstīm vai ar starptautisku organizāciju. Lai pievienotos iepriekš minētajam nolīgumam ar Izraēlu, piemēro vienkāršoto procedūru. Tādējādi protokols būtu jāparaksta saskaņā ar šo procedūru un ar Līguma par Eiropas Savienības darbību 218. panta 5. punktu. Protokolā ir paredzēti nolīguma vajadzīgie lingvistiskie pielāgojumi, kuri izriet no Horvātijas pievienošanās. 130 || · Spēkā esošie noteikumi priekšlikuma jomā Ar protokola noteikumiem aizstāj vai papildina noteikumus Eiropas un Vidusjūras reģiona valstu aviācijas nolīgumā starp Eiropas Savienību, tās dalībvalstīm un Izraēlas Valsti. 140 || · Atbilstība pārējiem ES politikas virzieniem un mērķiem Nolīgums ar Izraēlu, kas ir svarīgs aviācijas jomas partneris Vidusjūras reģionā, ir būtisks sasniegums Kopējās aviācijas telpas izveides procesā starp ES un tās austrumu un dienvidu kaimiņvalstīm. Tas veido daļu no Savienības aviācijas ārējās politikas regulējuma, kas tika izveidots ar Komisijas paziņojumu COM(2005)79 "Attīstīt Kopienas aviācijas ārējās politikas programmu" un nesen pārskatīts ar Komisijas paziņojumu COM(2012)556 "ES ārējā aviācijas politika – nākotnes problēmu risinājums" un ar attiecīgajiem Padomes secinājumiem. 2) APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS || · Apspriešanās ar ieinteresētajām personām 211 || Apspriešanās metodes, galvenās mērķnozares un vispārīgs respondentu raksturojums Neattiecas. 212 || Atbilžu kopsavilkums un tas, kā tās ņemtas vērā Neattiecas. 3) PRIEKŠLIKUMA JURIDISKIE ASPEKTI 305 || · Ierosināto pasākumu kopsavilkums Protokols nodrošina vajadzīgā grozījuma veikšanu Eiropas un Vidusjūras reģiona valstu aviācijas nolīgumā starp Eiropas Savienību, tās dalībvalstīm un Izraēlas Valsti pēc Horvātijas pievienošanās ES 2013. gada 1. jūlijā. 310 || · Juridiskais pamats Līguma par Eiropas Savienības darbību 100. panta 2. punkts un 218. panta 5. punkts saistībā ar Akta par pievienošanos 6. panta 2. punktu. 4) IETEKME UZ BUDŽETU 409 || Priekšlikums neietekmē Savienības budžetu. 5) PAPILDU INFORMĀCIJA 570 || · Sīkāks priekšlikuma izskaidrojums Padome tiek aicināta apstiprināt šā Protokola parakstīšanu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību, tās dalībvalstīm un Izraēlas Valsti. Protokols būtu provizoriski jāpiemēro no tā parakstīšanas dienas. 2014/0188 (NLE) Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 100. panta 2. punktu un 218. panta 5. punktu, ņemot vērā Aktu par Horvātijas pievienošanos un jo īpaši tā 6. panta 2. punkta otro daļu, ņemot vērā Eiropas Komisijas priekšlikumu, tā kā: (1) Padome 2012. gada 14. aprīlī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas, lai noslēgtu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai (turpmāk “Protokols”). (2) Šīs sarunas sekmīgi noslēdza 2013. gada 12. decembrī. (3) Protokols Eiropas Savienības un tās dalībvalstu vārdā būtu jāparaksta, ņemot vērā tā noslēgšanu nākotnē. (4) Saskaņā ar Protokola 3. panta 2. punktu tas būtu jāpiemēro provizoriski, IR PIEŅĒMUSI ŠO LĒMUMU. 1. pants 1. Ar šo atļauj Savienības un tās dalībvalstu vārdā parakstīt Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai, ņemot vērā minētā protokola noslēgšanu. 2. Protokola teksts ir pievienots šim lēmumam. 2. pants Padomes Ģenerālsekretariāts sagatavo pilnvaru, lai protokolu, ņemot vērā tā noslēgšanu, parakstītu persona vai personas, kuras izraudzījies protokola sarunvedējs. 3. pants Protokolu saskaņā ar tā 3. panta 2. punktu piemēro provizoriski no brīža, kad Puses to parakstījušas, līdz tas stājas spēkā. 4. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs PIELIKUMS Protokols, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai dokumentam priekšlikums Padomes Lēmumam par to, lai Eiropas Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai PROTOKOLS, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai IZRAĒLAS VALSTS VALDĪBA, no vienas puses, un AUSTRIJAS REPUBLIKA, BEĻĢIJAS KARALISTE, BULGĀRIJAS REPUBLIKA, HORVĀTIJAS REPUBLIKA, KIPRAS REPUBLIKA, ČEHIJAS REPUBLIKA, DĀNIJAS KARALISTE, IGAUNIJAS REPUBLIKA, SOMIJAS REPUBLIKA, FRANCIJAS REPUBLIKA, VĀCIJAS FEDERATĪVĀ REPUBLIKA, GRIEĶIJAS REPUBLIKA, UNGĀRIJA, ĪRIJA, ITĀLIJAS REPUBLIKA, LATVIJAS REPUBLIKA, LIETUVAS REPUBLIKA, LUKSEMBURGAS LIELHERCOGISTE, MALTA, NĪDERLANDES KARALISTE, POLIJAS REPUBLIKA, PORTUGĀLES REPUBLIKA, RUMĀNIJA, SLOVĀKIJAS REPUBLIKA, SLOVĒNIJAS REPUBLIKA, SPĀNIJAS KARALISTE, ZVIEDRIJAS KARALISTE, LIELBRITĀNIJAS UN ZIEMEĻĪRIJAS APVIENOTĀ KARALISTE, Līguma par Eiropas Savienību un Līguma par Eiropas Savienības darbību puses un Eiropas Savienības dalībvalstis (turpmāk "dalībvalstis"), un EIROPAS SAVIENĪBA, no otras puses, ņemot vērā Horvātijas Republikas pievienošanos Eiropas Savienībai 2013. gada 1. jūlijā, IR VIENOJUŠĀS PAR TURPMĀKO. 1. pants Horvātijas Republika ir Puse Eiropas un Vidusjūras reģiona valstu aviācijas nolīgumā, ko 2013. gada 10. jūnijā parakstījušas Izraēlas Valsts valdība un Eiropas Savienība un tās dalībvalstis (turpmāk “nolīgums”). 2. pants Šim protokolam pievienotais nolīguma teksts horvātu valodā kļūst autentisks saskaņā ar tādiem pašiem nosacījumiem, kādus piemēro pārējām valodu versijām. 3. pants 1. Puses šo protokolu apstiprina saskaņā ar savām iekšējām procedūrām un tiesību aktiem. Protokols stājas spēkā dienā, kad stājas spēkā nolīgums. Tomēr, ja nolīguma puses šo protokolu apstiprina pēc dienas, kurā nolīgums stājas spēkā, tas stājas spēkā saskaņā ar nolīguma 30. panta 2. punktu. 2. Šis protokols ir nolīguma neatņemama daļa, un to provizoriski piemēro no brīža, kad Puses to parakstījušas. Sagatavots [….], divos eksemplāros 2014. gada […] angļu, bulgāru, čehu, dāņu, franču, grieķu, holandiešu, horvātu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ebreju valodā, un visi teksti ir vienlīdz autentiski. DALĪBVALSTU VĀRDĀ — IZRAĒLAS VALSTS VALDĪBAS VĀRDĀ — EIROPAS SAVIENĪBAS VĀRDĀ —